Diari Oficial de la Generalitat Valenciana


Sumari del DOGV 9775, del 26-01-2024 (2024/300)

Edicte sobre l'acord plenari de modificació de la relació de llocs de treball.
------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/300


Data del document
:   12-01-2024

Organisme emissor
:   Ajuntament de Pedralba

Tipus de document
:   Edicte

Edicte sobre l'acord plenari de modificació de la relació de llocs de treball. [2024/300]  
El Ple de la corporació, en sessió ordinària celebrada el 21 de desembre de 2023, va adoptar el següent acord per unanimitat:  
«3. Expedient 2302/2023. Aprovació, si escau, de modificació de la relació de llocs de treball (RLT)  
Vist el procediment d'estabilització d'ocupació temporal del lloc de treball de tècnic/a d'Infraestructures dut a terme per part d'este ajuntament en l'expedient 1961/2022, que va resultar desert per no haver-se presentat cap sol·licitud admissible durant el termini concedit en la convocatòria. Considerant que la persona que actualment ocupa el lloc i aspira a l'estabilització manca de la titulació exigible per a exercir un lloc del subgrup C1 (títol de Batxiller o tècnic o equivalent). Vist que en la relació de llocs de treball existix una incoherència entre el subgrup del lloc de treball (C1) i la titulació exigible (Graduat en ESO o equivalent).  
Vista la petició de la Taula de negociació del personal al servici de l'Ajuntament de Pedralba, de data 25 de setembre de 2023, que es revisaren i es rectificaren a poc a poc els errors continguts en la relació de llocs de treball, a fi que no es produïren noves incidències en els processos selectius i en les actuacions de gestió del personal. En esta taula es va acordar iniciar la revisió del text donant coherència als subgrups de classificació dels llocs i a les titulacions exigides per a ocupar-los.  
  
Vist el sotmetiment d'estos assumptes a taules de negociació del personal de l'Ajuntament de Pedralba de dates 17 de maig de 2023, 25 de setembre de 2023 i 12 de desembre de 2023.  
En exercici de la competència que m'atribuïx la normativa vigent en matèria de règim local, s'acorda:  
  
Primer  
Aprovar la modificació de la relació de llocs de treball d'este ajuntament, amb les modificacions derivades de la negociació col·lectiva i dels informes adjuntats a l'expedient, amb el següent contingut:  
1. Modificar el subgrup de classificació del lloc de treball 95527998 tècnic/a d'Infraestructures, que passarà del subgrup C1 al subgrup C2, ja que el requisit de titulació acadèmica d'este és el de graduat/a en ESO o equivalent.  
2. Modificar el nom i subgrup de classificació dels llocs de treball 68395292, que passaran a denominar-se tècnic/a superior d'Educació Infantil i a integrar-se en el subgrup de classificació C1, per exigir-se com a requisit de titulació per a estos l'FP grau mitjà en Educació Infantil.  
3. Modificar el subgrup de classificació dels llocs de treball de personal de servicis socials (89382994) i auxiliar de Geriatria (16085760), que passaran al subgrup C1 per requerir-se per a ocupar-los la titulació d'FP tècnic/a de grau mitjà en Geriatria.  
4. Modificar els requisits de titulació dels següents llocs de treball inclosos en la relació de llocs de treball, a fi d'ajustar-los a les previsions de la normativa vigent (article 76 del Reial decret legislatiu 5/2015, text refós de l'Estatut bàsic de l'empleat públic i article 31 de la Llei 4/2021, de 16 d'abril, de la funció pública valenciana):  
  
  
Segon  
El descens de les retribucions del lloc de treball de tècnic/a d'Infraestructures (89329997), lligat al descens de subgrup de classificació, es compensarà amb un increment equivalent del complement específic que tindrà caràcter de a extingir; es produirà l'extinció d'este increment en el moment en què es produïsca la jubilació de la persona que actualment l'ocupa, d'acord amb els acords de taules de negociació de dates 17 de maig de 2023 i 12 de desembre de 2023.  
  
  
Tercer  
Publicar íntegrament la modificació esmentada de la relació en el Butlletí Oficial de la Província de València i en el Diari Oficial de la Generalitat Valenciana, així com en la seu electrònica de l'Ajuntament.  
  
Quart  
Remetre una còpia d'esta a l'Administració de l'Estat i a l'òrgan competent de la comunitat autònoma.»  
Cosa que es fa pública per a general coneixement de la població.  
  
Contra este acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels següents recursos:  
a) Amb caràcter potestatiu, recurs de reposició davant del mateix òrgan que va dictar l'acte recorregut (llevat que es tracte d'un acte dictat per delegació i en este cas correspondrà la resolució a l'òrgan delegant), en el termini d'un mes, a comptar des de l'endemà a la publicació.  
  
La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre.  
Si transcorre un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar un recurs contenciós administratiu davant del jutjat contenciós administratiu de València, en el termini de sis mesos, a comptar des de l'endemà de la desestimació presumpta.  
  
b) Recurs contenciós administratiu davant del jutjat contenciós administratiu de València, dins del termini de dos mesos comptats des de l'endemà de la publicació.  
En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci administratiu.  
  
Tot això sense perjudici de qualsevol altre recurs o acció que estime procedent.  
  
Pedralba, 12 de gener de 2024.- L'alcalde president: Andoni León Sáenz.